Einar Bjørnson

Einar Bjørnson (1864–1942) var en norsk forretningsmann. Han var nest eldste barn av Bjørnstjerne Bjørnson og Karoline Bjørnson.

Bjørnson-brødrene hadde bodd deler av oppveksten i Tyskland, men de hadde svært ulikt syn på Hitler og nasjonalsosialismen. Den eldste av brødrene, teatermannen Bjørn, var gift med jødiske Eileen Cohn og holdt appeller mot nazismen. Den yngste broren,  Erling, var medlem i Quislings Nasjonal Samling (NS) og mye brukt som agitator, ikke minst i radio. Erlings datter, Aslaug, var kvinnehirdleder i Gausdal. Den mellomste av brødrene, Einar Bjørnson, var passivt medlem i Nasjonal Samling,  Samlet bidro dette til å skape et inntrykk av at hele Bjørnson-familien støttet NS.

 Familie 
Mens Dagny Bjørnson giftet seg med den tyske forleggeren Albert Langen, giftet Einar seg i 1894 med Langens søster Elsbeth (Elisabeth). Bjørnstjerne Bjørnsons datter Bergliot giftet seg med Venstre-politikeren Sigurd Ibsen, Henrik Ibsens eneste sønn. På denne måten ble det skapt en sammensveiset familie av Bjørnson-er, Ibsen-er og Langen-er. Dagny giftet seg seinere med Georges Sautreau, Bjørn med  Jenny Dahl Sandberg og Ingeborg Mathilde Laura Bjørnson.

Einar og Elsbeth Bjørnson fikk barna Bjørn Albert Bjørnstjerne Bjørnson og Dagny Bjørnson Gulbransson. Datteren giftet seg i 1923 med karikaturtegneren Olaf Gulbransson.

 Referanser 

 Eksterne lenker 


Kategori:Personer fra Gausdal kommune
Kategori:Medlemmer av Nasjonal Samling